कोपेनहेगन. भारत की स्टार महिला बैडमिंटन स्टार सायना नेहवाल जारी विश्व चैंपियनशिप के क्वार्टर फाइनल में हार गईं लेकिन एक अन्य स्टार पीवी सिंधु ने इतिहास रचते हुए शुक्रवार को सेमीफाइनल में स्थान पक्का कर लिया. सिंधु ने वर्ल्ड बैडमिंटन चैंपियनशिप में लगातार दूसरी बार सेमीफाइनल में पहुंच कर इतिहास रचा है. महिला सिंगल्स में पिछले साल कांस्य पदक जीतने वाली सिंधु ने शुक्रवार को क्वार्टर फाइनल मुकाबले में वर्ल्ड नंबर दो खिलाड़ी वांग को 19-21,21-19,21-15 से हराया.
सायना को शुक्रवार को क्वार्टर फाइनल में हार मिली. सायना को चीन की ही ली जुईरेई ने हराया. सायना लगातार चौथी बार क्वार्टर फाइनल में हारी हैं. ओलंपिक चैंपियन और विश्व की सर्वोच्च वरीयता प्राप्त ली ने सातवीं वरीय सायना को 45 मिनट चले मुकाबले में 21-15, 21-15 से हराया.
awa_Deva awa_Deva